প্রজাতন্ত্র দিবসের বিশেষ দিনে দেশবাসীকে শুভেচ্ছা মোদি-মমতার

ওয়েব ডেস্ক : আজ প্রজাতন্ত্র দিবস (Republic day of India 2026)। গোটা দেশজুড়ে এই দিনটিকে বিশেষভাবে পালন করা হচ্ছে। গণতন্ত্রের এই বিরাট উৎসব শুরুর প্রাক্কালে দেশবাসীকে গণতন্ত্রের শুভেচ্ছা জানালেন প্রধানমন্ত্রী নরেন্দ্র মোদি (Narendra Modi)। এর পাশাপাশি শুভেচ্ছা জানিয়েছেন মুখ্যমন্ত্রী মমতা বন্দ্যোপাধ্যায়ও (Mamata Banerjee)।

প্রধানমন্ত্রী (Narendra Modi) দেশবাসীর উদ্দেশে সমাজমাধ্যমে লিখেছেন, “সমস্ত দেশবাসীকে প্রজাতন্ত্র দিবসের অনেক অনেক শুভেচ্ছা ও অভিনন্দন। ভারতের সম্মান ও গৌরবের প্রতীক এই জাতীয় মহাপর্ব আপনাদের সকলের জীবনে নতুন শক্তি এবং নতুন উদ্দীপনা সঞ্চার করুক। ‘বিকশিত ভারত’-এর সংকল্প আরও দৃঢ় হোক, এই কামনাই করি।”

আরও খবর : শুভাংশু শুক্লা-র হাতে অশোক চক্র তুলে দিলেন রাষ্ট্রপতি দ্রৌপদী মুর্মু

এদিকে মুখ্যমন্ত্রী মমতা বন্দ্যোপাধ্যায়ও (Mamata Banerjee) সমাজমাধ্যমে লিখেছেন, “এই প্রজাতন্ত্র দিবসে আমি সকলকে জানাই আমার আন্তরিক শুভেচ্ছা। আসুন, আমরা আমাদের সংবিধানের মূল আদর্শ—ন্যায়বিচার, স্বাধীনতা, সাম্য এবং ভ্রাতৃত্বের প্রতি আমাদের অঙ্গীকার পুনর্নবীকরণ করি। বহুত্ববাদ, বৈচিত্র্য, অন্তর্ভুক্তি এবং সামাজিক সম্প্রীতির লক্ষ্যে আমরা সচেষ্ট হই। আজ আমার সেই পুরনো প্রবাদটি মনে পড়ছে: ‘অনন্ত সতর্কতা হলো স্বাধীনতার মূল্য’। আজ আমি সকলকে এই সতর্কতা অবলম্বন করার আহ্বান জানাই। আমাদের প্রজাতন্ত্র এবং আমাদের সংবিধান আজ আমাদের সম্মিলিত সতর্কতার দাবি রাখে। আজ আমি আমাদের সকল স্বাধীনতা সংগ্রামী, সংবিধান প্রণেতা এবং সেইসাথে ভারতের সকল জওয়ান ও সাধারণ নাগরিকদের স্যালুট জানাই।”

উল্লেখ্য, চলতি বছরের প্রজাতন্ত্র দিবস থিম হল বন্দে মাতরম। কারণ, দেশাত্মবোধক এই গানের ১৫০ বছর পূর্তি হয়েছে। আর এই বিশেষ দিন উপলক্ষ্যে আমন্ত্রিত ছিলেন ইউরোপীয়ান কাউন্সিলের প্রেসিডেন্ট আন্তনিও কোস্টা ও ইউরোপীয় ইউনিয়নের প্রধান উরসুলা ভন।